Държавен вестник, бр. 46, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  46
Чл. 68. (1) По методика, приета от из­
пълнителния съвет, временната научно-екс­
пертна комисия определя оценителите по 
съответните научни области/тематични 
направления от базата данни по чл. 7, ал. 1, 
т. 2, като за всяко от проектните предложе­
ния посочва оценителите със:
1. специфична компетентност по пробле­
матиката на проекта;
2. обща компетентност в съответната 
научна област.
(2) Временната научно-експертна комисия 
определя чрез жребий оценителите за вся­
ко едно проектно предложение по реда на 
ал. 1, т. 1. Броят оценители за един проект 
се определя в Насоките за кандидатстване 
в конкурса. За всяко проектно предложение 
се определя и резервен оценител.
(3) Ако по реда на ал. 2 не могат да бъ­
дат определени оценители със специфична 
компетентност, временната научно-експертна 
комисия определя такива с обща компетент­
ност от базата данни по чл. 7, ал. 1, т. 2 за 
съответната научна област.
(4) Проектни предложения за съфинанси­
ране на проекти по международни програми, 
включващи независимо научно оценяване на 
проекта от европейска или международна 
организация, не се оценяват научно от оце­
нители, а се приема положителната оценка 
на оценяващата организация.
(5) Оценяването на проектни предло­
жения по национални научни програми на 
конкурсен принцип, одобрени с решение на 
Министерския съвет, се провежда по посо­
чения в тях ред.
(6) За конкурси във връзка с чл. 43, ал. 1, 
т. 7 и 8 проектните предложения, които не 
включват научно описание, се разглеждат 
само от временната научно-експертна ко­
мисия.
Чл. 69. (1) За всяко проектно предложение 
съответната временна научно-експертна ко­
мисия определя докладчик – член на коми­
сията, който след решението на временната 
научно-експертна комисия по чл. 68, ал. 2 
или 3 уведомява определените независими 
оценители и им изпраща:
1. Насоките за кандидатстване в конкурса 
по чл. 50, ал. 1;
2. подаденото проектно предложение в 
електронен формат;
3. връзката към информацията в базите 
данни на Фонда за ръководителя на науч­
ния колектив на проекта и неговите текущи 
или завършили през последните три години 
проекти.
(2) Избраните оценители декларират липса 
на обстоятелствата по чл. 67, ал. 2, т. 2, както 
и че не са членове на колектива на екипа 
на оценявания от тях проект за проектите, 
за които са определени.
(3) При подаване на декларация с невярно 
съдържание по ал. 2 оценителят губи право 
да оценява проектни предложения, както и 
да участва в проекти, финансирани от Фонда, 
за срок пет години.
(4) Определените независими оценители 
са анонимни за всички лица с изключение 
на членовете и секретаря на съответната 
временна научно-експертна комисия, както 
и на другите оценители на проектното пред­
ложение в случаите по чл. 70, т. 3.
(5) Определените независими оценители 
подписват декларации за конфиденциалност.
(6) В срок, определен в Насоките за канди­
датстване, всеки независим оценител изготвя 
в електронен формат оценка на съответното 
проектно предложение, която съдържа:
1. преценка за допустимостта на пред­
видените дейности и разходи и за типа на 
предвидените научни изследвания;
2. оценка на проектното предложение 
по точкова система съгласно критериите за 
научна оценка на проектните предложения 
и мотиви за определените точки по всеки 
критерий;
3. препоръки за промени в работната прог­
рама и/или във финансовия план на проекта, 
ако прецени, че такива са необходими.
Чл. 70. След постъпване на оценките 
съответната временна научно-експертна 
комисия ги разглежда поотделно за всяко 
проектно предложение, като:
1. установява съответствието на опреде­
лените точки с мотивите по всеки критерий 
и с методиката за оценка на проектите и 
сравнява оценките на оценителите;
2. при наличие на съответствие и при 
разлика между числовите оценки на оцени­
телите, по-малка от определена в методика­
та стойност, формира комплексна числова 
оценка на проекта като средноаритметично 
от оценките на оценителите;
3. при липса на съответствие по т. 1 за 
някоя от оценките експертната карта се 
връща на оценителя, който в определен от 
изпълнителния съвет срок изпраща кориги­
рана карта; ако картата не бъде представена 
в този срок или не бъде коригирана за от­
страняване на несъответствията, временната